Case ID: 1205944
Sentence 1: İşin halları:Məhkəmənin hökmünə əsasən Məhkum ona görə təqsirli bilinib məhkum edilmişdir ki, xx xxxxxxxx 2017-ci il tarixdə saat 19 radələrində qardaşı X2 yaşadığı ünvan 1 ünvanında sonunsunun övladının məktəbə getməsi ilə əlaqədar keçirilən tədbirdə yemək yeyib viski içdikdən sonra, saat 21:30 radələrində evdən çıxıb 114 nömrəli xətt avtobusuna minib saat 22 radələrində Bakı şəhəri Qaradağ rayonu , Müşfiqabad qəsəbəsi ərazisində yerləşən “Nar” marketin qarşısında avtobusdan düşərək “İnsaf” kafesi istiqamətində piyada hərkət edərkən həmin yolda yerləşən avtobus dayanacağında onunla əks istiqamətdə hərəkət edən Zərərçəkmiş şəxs2 və Zərərçəkmiş şəxs1 ilə qarşı-qarşıya gəldikdə sonuncunun çiyin nahiyyəsinə toxunmasına görə Zərərçəkmiş şəxs1 ona uradını bildirməsini cüzi səbəb kimi bəhanə edərək heç bir əsaslı səbəb olmadan, öz davranışı ilə ictimai qaydalara və hamə tərəfindən qəbul olunmuş əxlaq normalarına açıq etinasızlıq göstərərk, alkoqol sərxoşluğu vəziyyətində xuliqanlıq niyyəti ilə Zərərçəkmiş şəxs1 qəsdən öldürmək qərarına gələrək, bu məqsədlə əvvəlcə hər iki əli ilə sonuncunun köynəyinin yaxalığından dartaraq çəkib səkinin üzərinə yıxmış, daha sonra üzərində gəzdirdiyi, şalvarının sağ cibindəki, istintaqa məlum olmayan bıçağı sağ əli ilə çıxarıb Zərərçəkmiş şəxs1 iki dəfə zərbə endirərək, sonuncuya ağciyərlərin zədələnməsi ilə müşayiət olunan döş qəfəsinin hər iki yarısının daxilə nüfuz edən, həyat üçün təhlükəli olan sağlamlığa ağır zərər vurmaya aid bədən xəsarələri yetrimiş, həmin vaxt ictimai borcunu yerinə yetirməklə onun qanunsuz hərəkətlərinin qarşısını alıb Zərərçəkmiş şəxs1 kömək etmək üçün onu aralaşdırmağa çalışan Zərərçəkmiş şəxs2 da heç bir əsaslı səbəb olmadan , yəni xuliqanlıq niyyəti ilə sonunucunu ictimai borcunu yerinə yetirməsi ilə əlaqədar olaraq qəsdən öldürmək məqsədi ilə Zərərçəkmiş şəxs2 bir dəfə bıçaq zərbəsi endirib sonuncuya qaraciyərin zədələnməsi ilə müşayiət olunan döş qəfəsinin sağ yarısının sağ plevra boşluğuna və qarın boşluğuna nüfuz edən həyat üçün təhlükəli olan sağlamlığa ağır bədən xəsarəti ytirdikdən sonra Zərərçəkmiş şəxs1 və Zərərçəkmiş şəxs2 ona tərəf gəldiklərini görüb cinayət əməlini başa çatdıra bilməyəcəyini dərk edərək, hadisə yerindən uzaqlaşmış, Zərərçəkmiş şəxs1 və Zərərçəkmiş şəxs2 vaxtında xəstəxanaya çatdırılaraq onlara ixtisaslı tibbi yardım göstərilməklə həyatları xilas edildiyindən, Məhkum öz iradəsindən asılı olmayan səbəblərə görə Zərərçəkmiş şəxs1 və Zərərçəkmiş şəxs2 qəsdən öldürməyə yönəlmiş cinayət əməlini başa çatdıra bilməyərək xuliqanlıq niyyəti ilə, ictimai borcunu yerinə yetirməsi ilə əlaqədar iki şəxsi öldürməyə, yəni qəsdən həyatdan məhrum etməyə cəhd etmişdir.